Ef hlýtt er í húsinu byrjar vatnið að hlýna og ef það stendur lengi kyrrt í leiðslunum eða þær eru langar getur það nálgast herbergishitann . Þannig könnumst við öll við það , þegar við komum að heitavatnskrana sem hefur ekki verið notaður nýlega , að vatnið í honum getur verið alllengi að hitna eftir að við skrúfum frá . Og það sem meira er : Leiðslurnar kunna að kólna alla leið frá inntaki í húsið og að þeim stað þar sem lekinn er . Rakinn í loftinu þéttist síðan á þessar köldu leiðslur og getur valdið skemmdum , bæði á þeim sjálfum og umhverfi þeirra . Sumir halda að þetta þéttivatn stafi af leka í leiðslunum en það er sem sagt ekki rétt . En engu að síður er hyggilegast að stöðva sírennsli af þessu tagi sem fyrst vegna skemmdanna sem það getur valdið . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .